กฤษณาสอนน้องคำฉันท์ - วิกิพีเดีย

# กฤษณาสอนน้องคำฉันท์

### จากวิกิพีเดีย สารานุกรมเสรี

กฤษณาสอนน้องคำฉันท์ เป็นคำฉันท์ ส่วนใหญ่เป็นกาพย์ฉบังและกาพย์สุรางคนางค์ สันนิษฐานว่าพระยาราชสุภาวดีและพระภิกษุอินท์แต่งกฤษณาสอนน้องคำฉันท์ระหว่างที่พระยาราชสุภาวดีไปรับราชการที่เมืองนครศรีธรรมราช พราะยาราชสุภาวดีแต่งก่อนในตอนต้นแล้วอาราธนาพระภิกษุอินท์แต่งต่อตอนท้าย

กฤษณาสอนน้องคำฉันท์มีจุดมุ่งหมายเพื่อนสอนกุลสตรีในสมัยนั้น มีเค้าโคลงเรื่องมาจากมหาภารตะของอินเดีย เป็นเรื่องที่แต่งมาตั้งแต่สมัยกรุงศรีอยุธยาแล้ว แต่ต้นฉบับคงจะสูญหายไป พระยาราชสุภาวดี และพระภิกษุอินท์จึงแต่งขึ้นใหม่ ดังกล่าวไว้ตอนหนึ่งว่า

  นางกฤษณานารถ ก็มีเรื่องบริบูรณ์
  สมุดเดิมก็เศร้าสูญ สลายลบบเป็นผล

## [แก้] เนื้อเรื่อง

ท้าวพรหมทัตแห่งกรุงพาราณสีมีพระธิดา ๒ องค์คือ นางกฤษณาและนางจิรประภา เมื่อพระบิดาจัดพิธีสยุมพร นางกฤษณามีพระภัสดา ๕ พระองค์ และนางสามารถรับใช้ปรนนิบัติพระภัสดาได้ดี พระภัสดาต่างก็รักนาง ส่วนนางจิรประภามีภัสดาองค์เดียวแต่ทำหน้าที่บกพร่อง นางจิรประภาเข้าใจว่านางกฤษณามีเวทมนต์สามารถผูกใจชายจึงมาขอเรียนบ้าง นางกฤษณาชี้แจงว่าการที่สามีรักใคร่มิใช่มีเวทมนต์ผูกใจชาย แต่อยู่ที่การเป็นแม่บ้านแม่เรือนที่ดี รู้จักหน้าที่ของภรรยา อยู่ในโอวาทของสามี นางจิรประภาจึงนำคำสอนของนางกฤษณาไปปฏิบัติ

## [แก้] ตัวอย่าง

- ความสัตย์และการมีกิริยาอัชฌาสัย

  ความสัตย์เป็นศักดิ์เสนา อัชฌากิริยา
  เป็นสุขสวัสดิวรกาย

- พระคุณของบิดามารดาต่อบุตร

  หนึ่งโสดคุณปิตุมารดา เกิดเกล้าเรามา
  ประเสริฐยิ่งภพไตรย
  คุ้มครองป้องกันโพยภัย แต่เยาวเท่าใหญ่
  พระคุณก็สุดแสนทวี

- สัตว์ตายเหลือเขาหนังคนตายเหลือความดีความชั่ว

  คชสารแม้ม้วยมีงา โคกระบือมรณา
  เขาหนังก็เป็นสำคัญ
  บุคคลถึงกาลอาสัญ สูญสิ้นสารพัน
  คงแต่ความชั่วกับดี

## [แก้] สำนวนโวหาร

ถ้อยคำเป็นคำพื้นๆ จึงอ่านเข้าใจได้ง่าย

## [แก้] คุณค่าของหนังสือ

- ด้านวรรณคดี หนังสือเรื่องนี้ สมเด็จพระมหาสมณเจ้า กรมพระปรมานุชิตชิโนรส ทรงนิพนธ์ขึ้นอีกสำนวนหนึ่งภายหลัง มีใจความคล้ายกัน
- ด้านสังคม หนังสือกฤษณาสอนน้องคำฉันท์เป็นวรรณคดีประเภทสอนใจเช่นเดียวกับสุภาษิต และเป็นเรื่องแสดงให้เห็นวัฒนธรรมของไทยที่สอนความประพฤติของสตรีและหน้าที่ของภรรยาที่ดี หนังสือเล่มนี้นับว่ามีอิทธิพลต่างความคิดของคนไทยมาก

| กฤษณาสอนน้องคำฉันท์ เป็นบทความเกี่ยวกับ วรรณคดี วรรณกรรม หรือหนังสือ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ กฤษณาสอนน้องคำฉันท์ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%81/%E0%B8%A4/%E0%B8%A9/%E0%B8%81%E0%B8%A4%E0%B8%A9%E0%B8%93%E0%B8%B2%E0%B8%AA%E0%B8%AD%E0%B8%99%E0%B8%99%E0%B9%89%E0%B8%AD%E0%B8%87%E0%B8%84%E0%B8%B3%E0%B8%89%E0%B8%B1%E0%B8%99%E0%B8%97%E0%B9%8C.html".

หมวดหมู่: คำฉันท์ | บทความเกี่ยวกับ วรรณกรรม ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา